Излъгаха ни подло за пенсията от 300 лв.
Най-голямото безумие, граничещо с престъпление, е отмятането от предизборните обещания, които в крайна сметка в България са само лъжи и кьорфишеци. От изборите изминаха само няколко седмици, а бъдещите управници решиха, че не е нужно да изпълнят обещанието най-ниската пенсия да бъде 300 лв.А необходимата минимална пенсия, за да се оцелее в това трудно време, е 500 лв. Ако и този път се престорите на забравили, на слепи и глухи, знайте, че кабинет „Борисов 3“ няма дълго да просъществува!Какво по-голямо престъпление срещу българския потребител от това, което направи КЕВР. Изпълнителният секретар на федерацията на потребителите е категоричен, че основният виновник за конюнктурната политика на КЕВР е Иван Иванов - авторът на всички схеми, председател на комисията, назначен от правителството на ГЕРБ. Всички устремени към властта уверяваха простолюдието, че увеличение няма да има. И само три седмици след изборите, хоп - увеличение с двуцифрени проценти. Значи е имало схема и двегодишното задържане на цените е било умишлено. Е, това не е ли геноцид?!Явно основната цел на властта е унищожението на хората. Един със затварянето на болници очаква пенсионерите да намалеят с 20% и не да дадат, а да спестят 1,5 млрд. от пенсии. Другият, чрез поскъпване на тока и цените на всичко, да отнеме живота на хиляди. Наглостта е в кръвта им. Затова с право се говори и пише: "От банките и ЧЕЗ до МВР, навсякъде се краде". А на нас не ни остава нищо друго, освен да се борим или да чакаме да се сбъдне пророчеството на Леля Ванга, т.е. да дочакаме осмия президент, за да тръгнем по верния път. Но дотогава ние, пенсионерите, как ще оцелеем?   Валерия Стефанова, Гулянци